มีอาการปวดหัวด้านหลังจึงตั้งแต่บ่าย ต้นคอ และหัวด้านหลัง
สวัสดีค่ะ อาการปวดหัวด้านหลัง ตึงต้อคอ อาจเกิดจาก1. กล้ามเนื้อบริเวณลำคอด้านหลังอักเสบ เช่น จากการนอนตกน นอนในท่าที่คอพลิก การโดนกระแทกจากสิ่งของต่างๆ การสะบัดหัวแรงๆ ท่านั่งที่ไม่เหมาะสม เป็นต้น2. ปวดหัวจากโรคต่างๆ เช่น เป็นไข้หวัดอยู่ มีไซนัสอักเสบ หูชั้นกลางอักเสบ มีฟันผุ เหงือกอักเสบ ปวดศีรษะจากโรคต้อหิน มีสายตาสั้น มีหลอดเลือดในสมองโป่งพอง เนื้องอกในสมอง เป็นต้น ซึ่งนอกจากจะมีอาการปวดศีรษะแล้ว ก็จะต้องมีอาการอื่นๆ ตามแต่ละโรคร่วมด้วย3. เป็นอาการปวดหัวชนิดไม่ทราบสาเหตุ เช่น ปวดศีรษะจากความเครียด ปวดศีรษะไมเกรน ปวดศีรษะคลัสเตอร์ เป็นต้น โดยจะมีอาการปวดแบบเป็นๆ หายๆ หรือต่อเนื่องเรื้อรัง4. ผลจากการทานยาหรืออาหารต่างๆ เช่น ชา กาแฟ แอลกอฮอล์ เป็นต้นในเบื้องต้น หากเพิ่งปวดมาไม่กี่วัน และยังไม่มีอาการอื่นๆ ร่วม แนะนำควรดูแลรักษาตามอาการไปก่อน เช่น การดื่มน้ำเปล่ามากๆ งดการดื่มชา กาแฟ และแอลกอฮอล์ นอนพักผ่อนใหเพียงพอ และทานยาแก้ปวด เช่น พาราเซตามอล ไอบูโพรเฟน (ibuprofen) เป็นต้น หากอาการไม่ดีขึ้น หรือมีอาการอื่นๆ ร่วม แนะนำควรไปพบแพทย์เพื่อตรวจค่ะ